Diari Oficial de la Generalitat Valenciana


Sumari del DOGV 2896, del 24-12-1996 (1996/840404)

DECRET 234/1996, de 10 de desembre, del Govern Valencià, pel qual s'accepta la cessió gratuïta de la propietat d'una parcel·la de terreny al carrer Mestre Ferrer i Guàrdia i de la Corbella, destinat a la construcció dels nous jutjats de Primera Instància i Instrucció de Carlet, realitzada per l'Ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/12/10/234/dof/vci/html**

### Dades del document

Número de DOGV
:   2896

Data del DOGV
:   24-12-1996

Secció del DOGV
:   DISPOSICIONS GENERALS

Número del document
:   1996/840404


Data del document
:   10-12-1996

Organisme emissor
:   Conselleria d'Economia i Hisenda

Tipus de document
:   Decret

DECRET 234/1996, de 10 de desembre, del Govern Valencià, pel qual s'accepta la cessió gratuïta de la propietat d'una parcel·la de terreny al carrer Mestre Ferrer i Guàrdia i de la Corbella, destinat a la construcció dels nous jutjats de Primera Instància i Instrucció de Carlet, realitzada per l'Ajuntament d'aquest municipi.  
L'Ajuntament de Carlet, en sessió plenària realitzada el dia 14 de març de 1996, acordà la cessió gratuïta a la Generalitat Valenciana de la propietat d'una parcel·la de terreny situada al carrer Mestre Ferrer i Guàrdia i de la Corbella, propietat de l'Ajuntament.  
La cessió es realitza amb la finalitat determinant que l'immoble es destine a seu dels jutjats de primera instància i instrucció de Carlet.  
A petició de la Direcció General de Justícia, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 10 de desembre de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Carlet, de la parcel·la de terreny situada al carrer del Mestre Ferrer i Guàrdia i de la Corbella, que confronta: nord, Enrique Ferrer Martínez i Ajuntament; sud, terrenys cedits per la Caixa d'Estalvis al Ministeri d'Educació i Ciència, terrenys sobrants afectats pel carrer en projecte, avui nova avinguda del Sud; est, terrenys de l'ajuntament, i oest, prolongació el carrer del Empecinado.  
Aquesta finca es troba inscrita en el Registre de la Propietat de Carlet, llibre 247, tom 1.250, llibre 198, foli 111, finca 15.725.  
Article 2  
La cessió gratuïta efectuada per l'Ajuntament de Carlet es fa amb la condició de destinar l'immoble a seu dels jutjats de primera instància i instrucció de Carlet.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 10 de desembre de 1996  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia i Hisenda,  
JOSÉ LUIS OLIVAS MARTÍNEZ


Còpia Permalink ELI